Ahvatlev korratus    Mis sulnis korratus ses rüüs,  ka rõivis olles süütab hinges süü:  peen lõuend õlgadele ümber heidet'  ja peas nii kiirelt juba mõtted muud on peidet';  üks lindike, mis siin-seal silma lõikab,  aeg-ajalt pihikusse peitu põikab,  hooletu kätis, mille kohal otse  paar voldikest teeb erutavaid looke,  nii allutavalt voogab (väärib märkimist)  seelik kui mägiojas kärestik,  hooletult seotud saapapael, mil lipsud  metsikult  köidet, samas kasvatatult,  mind sügavamalt lummab see kui kunst -  liig täiuslik on viimne kui rakurss.